Ski stasjon

**Ski stasjon** er en jernbanestasjon på Østfoldbanen. I Ski deler Østfoldbanen seg i en østre linje som går til Sarpsborg via Askim, og en vestre linje som går til svenskegrensen ved Kornsjø via Moss, Fredrikstad og Halden. Ski stasjon ligger i Nordre Follo kommune og ble åpnet i 1879. Fra Ski stasjon til Oslo S er det 24,290&nbsp;km. Stasjonen ligger 128,9&nbsp;meter over havet. Nye Ski stasjon åpnet august 2022. 

Ski stasjon betjenes frem til 11/12-2022 av Vys lokaltog L2 og L2x mellom Stabekk og Ski, L21 mellom Stabekk og Moss og L22 mellom Skøyen og Mysen/Rakkestad, samt regiontog R20 mellom Oslo S og Halden/Göteborg.

## Åpning av Follobanen og ruteendring desember 2022
11. desember 2022 åpner Follobanen og samtidig blir det en stor ruteendring for togene sør for Oslo S.

### L2 (Stabekk-Ski)
Linje L2 (Stabekk) - Lysaker - Oslo S - Kolbotn - Ski vil være eneste linje som fortsatt bruker Østfoldbanen, men vil til gjengjeld få kvartersavganger ordinært hvorav annenhver avgang går helt til Stabekk, og annenhver kun til Lysaker. I tillegg kommer ekstra halvtimesavganger i rushtiden mellom Oslo S og Kolbotn kun via Hauketo og Holmlia.

### R21 (Moss), R22 (Mysen) og RE20 (Halden)
De øvrige linjene vil få redusert reisetid og benytte nye Follobanen der reisetid blir 12 minutter Oslo S - Ski. Moss- og Mysentogene (henholdsvis R21 og R23) vil få midlertidig endestasjon på Oslo S i ett år. R21 (Oslo S - Moss) vil få halvtimesfrekvens alle dager, R22 (Oslo S - Mysen - Rakkestad) vil forlenges til Rakkestad på mange flere av avgangene, og vil sammen med RE20 (Oslo S - Halden - Göteborg C) få hyppigere frekvens i helgene.

### R23 (Oslo S-Ski, ny linje)
Nye linje R23 vil kjøre Follobanen mellom Oslo S og Ski mandag-lørdag, hvorav halvtimesfrekvens mandag til fredag frem til kl. 19 og timesfrekvens på hverdagskvelder og på lørdager.

På den måten får reisende mellom Ski og Oslo S totalt 4-6 avganger i timen hver vei ordinært og 8 avganger i timen i rushtidene. Medregnet L2-toget vil 14 tog i timen kjøre fra Ski til Oslo S i rushtiden og vice versa. Regner man dessuten med begge kjøreretninger vil Ski totalt få opptil 24 tog i timen.

## Østfoldbanen
:*Se også [[Østfoldbanen]], [[Østfoldbanen Oslo–Ski]], [[Vestre linje]] og [[Østre linje]].*
Skis tidligere stasjonsbygg ble overlevert 17. februar 1989 av entreprenørfirmaet Selmer. Offisiell markering ved ruteendring samme sommer. Denne dag kom også en aldrende pensjonist i rullestol. Han begynte ved Ski stasjon i 1911 i stillverket. Han hadde følgende motto: «Det skal gå, det skal gå godt óg». Det gamle sikringsanlegg, med elektrisk mekanisk AEGsystem av 1942 byttet ut med ECTC.

## Ny stasjon
I forbindelse med utbyggingen av Follobanen oppgraderes stasjonen, og byggestart var i 2010. Stasjonen skal bli et moderne knutepunkt i Ski sentrum, og bygges ut i flere trinn. Tilgjengeligheten skal bedres, og stasjonen får blant annet seks spor med nye plattformer, nytt servicebygg samt gjennomgang fra øst til vest. Den vestlige siden av nye Ski stasjon åpnet i august 2020. Den nye stasjonen ble ferdigstilt i 2022, med offisiell åpning torsdag 11. august 2022.

## Bildegalleri

Ski stasjon TRS 070804 023.jpg|Stasjonsbygningen slik den så ut til 2019. Høyre halvdel er i dag revet for å gi plass til nytt reisetorg.
1669 Ski Station - no-nb digifoto 20150825 00177 bldsa PK24030.jpg|Blix' stasjonsbygning i noe endret tilstand
NSB type 69 ved Ski stasjon TRS 070804 022.jpg|Lokaltog til Oslo
20190805 193347 Ski stasjon med tp. 73.jpg|Ski stasjon med tog fra og til Halden som møtes. Til høyre i bildet pågår utbyggingen av nye spor og perronger for den kommende Follobanen.


## Linjer og ruter

|}

## Litteratur
* 
* 

## Referanser


## Eksterne lenker
*